**Lábatlan Város Önkormányzata Képviselő-testületének**

**17/2017. (XI. 29.) rendelete**

**a helyi adókról szóló**

**4/ 2015. (II.25.) rendelet módosításáról**

Lábatlan Város Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében, 6. §-ában, 43. § (3) bekezdésében, az adózás rendjéről szóló 2003. évi XCII. törvény 44. § (1) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában, az Alaptörvény 32. cikk (1) bekezdés h) pontjában, az Alaptörvény 32. cikk (2) bekezdésében meghatározott feladatkörében eljárva helyi adókról szóló 4/ 2015. (II.25.) számú rendeletét az alábbiak szerint módosítja:

**1.§**

A helyi adókról szóló 4/ 2015. (II.25.) sz. ör. rendelet 2. § a) pontja az alábbiak szerint módosul:

2.§ Az önkormányzat illetékességi területén e rendeletével határozatlan időtartamra:

1. vagyoni típusú adóként építményadót, *ezen belül a reklámhordozókra vonatkozó adót*

**2.§**

A helyi adókról szóló 4/ 2015. (II.25.) sz. ör. rendelet 3. § (2-3) bekezdése az alábbiak szerint módosul:

(2) A helyi adókról szóló 1990. évi C. törvény 11/A.§-ban meghatározott reklámhordozó esetén az adó mértéke 4.000 Ft/m2.

(3) Mentes az építményadó megfizetése alól

a) a lakás, amely után a magánszemélyek kommunális adójáról szóló alcím alapján helyi adót kell fizetni,

b) a nem lakás céljára szolgáló épület, épületrész az üzleti célt szolgáló épülete,

épületrésze kivételével.

**3.§**

A rendelet 2018. január 1. napján lép hatályba és a hatálybalépését követő napon hatályát veszti.

Schantzl Edit Dinnyés István

jegyző polgármester

Záradék: A rendeletet kihirdettem.

Schantzl Edit

## jegyző